open-index/open-wikipedia-markdown huggingface dataset:
Musiikkivuosi 1965

**Musiikkivuosi 1965** käsittelee vuoden 1965 tärkeitä musiikkitapahtumia, uutisia ja julkistuksia.

## Tapahtumia
* Yhdysvaltalainen rockyhtye The Great Society perustettiin

## Julkaisuja
* The Beatlesin albumi *[[Help! (albumi)|Help!]]* julkaistiin.
* The Beatlesin albumi Rubber soul julkaistiin.
* Bob Dylanin single ”Like a Rolling Stone” ja albumi *[[Highway 61 Revisited]]* julkaistiin.
* Astrud Gilberton albumit *[[The Astrud Gilberto Album]]* ja *[[The Shadow of Your Smile (albumi)|The Shadow of Your Smile]]* julkaistiin.
* The Rolling Stones julkaisi huomattavan määrän musiikkia. Tunnetuimmaksi nousi kappale *[[(I Can’t Get No) Satisfaction]]*.
* The Zombiesin esikoisalbumi *[[Begin Here]]* julkaistiin.
* Irwin Goodmanin single *[[Työmiehen lauantai]]* julkaistiin.

## Kilpailuja
* Eurovision laulukilpailu 1965
* Jean Sibelius -viulukilpailu

## Lähteet
Mike Vecchione

**Michael Vecchione** (s. 25. helmikuuta 1993 Saugus, Massachusetts, Yhdysvallat) on yhdysvaltalainen jääkiekkoilija, joka pelaa KHL-joukkue Barys Astanassa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Curtis Joen mukaan Vecchione on kahden suunnan hyökkääjä,
jolla on hyvät kiekonhallinta- ja syöttötaidot. Vecchione on pelinrakemintamisen lisäksi myös hyvä viimeistelemään. Hän kykenee pelaamaan monipuolisesti eri hyökkääjän rooleissa sekä on rauhallinen ja vastuullinen.

## Ura
Vecchione kävi high schoolin Malden Catholic High Schoolissa. Hän toimi kaudella 2010–2011 joukkueensa kapteenina. Kesällä 2010 Vecchionen varasi sekä Tri-City Storm 233. pelaajana USHL:n varaustilaisuudessa että Halifax Mooseheads 213. pelaajana QMJHL:n varaustilaisuudessa. Koska hän halusi pelata jatkossa Yhdysvaltain yliopistosarjoissa, Vecchione siirtyi vuotta myöhemmin Tri-City Stormin USHL-joukkueeseen kaudeksi 2011–2012. Kaudella 2012–2013 hän oli joukkueen paras maalintekijä ja toiseksi paras pistemies tehoilla 26+34=60.

Vuodet 2013–2017 Vecchione kävi Union Collegen yliopistoa. *Freshman -vuotensa* 2013–2014 päätteeksi hän voitti koko NCAA:n mestaruuden. Vecchione valittiin ECAC Hockeyn tulokkaiden tähdistökentälliseen ja turnauksen tähdistökentälliseen. *Sophomore- vuotenaan* hän jakoi tehoilla 19+31=50 koko sarjan syöttöpörssin voiton Harvardin Kyle Cricuolon kanssa ja pistepörssin toisen sijan joukkuetoverinsa Daniel Ciampinin kanssa edellään vain Harvardin Jimmy Vesey. *Junior -vuotenaan* 2015–2016 Vecchione teki edelliseen kauteensa nähden vähäiset tehot 9+20=29, mutta ne riittivät kuitenkin Unionin sisäisen piste- ja syöttöpörssin voittoon. Hänet valittiin kauden päätteeksi ECAC:n kolmanteen tähdistökentälliseen. 

Kesällä  Vecchione osallistui Philadelphia Flyersin kehitysleirille. *Senior -vuotenaan* 2016–2017 hän voitti koko ECAC:n piste- ja maalipörssin tehoilla 29+34=63. Vecchione jakoi myös koko NCAA:n pistepörssin voiton Northeasternin Zach Aston-Reesen ja UNH:n Tyler Kelleherin kanssa. Hänet valittiin kauden päätteeksi ECAC:n ensimmäiseen tähdistökentälliseen. Vecchione oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin Will Butcherille.

Viimeisen yliopistokautensa 2016–2017 päätteeksi, maaliskuun 2017 lopulla Vecchione teki vapaana agenttina kaksivuotisen tulokassopimuksen Philadelphia Flyersin kanssa. Hän liittyi heti seuran NHL-joukkueen vahvuuteen ja pelasi loppukaudella kaksi runkosarjaottelua ilman tehopisteitä. Vecchione teki NHL-debyyttinsä runkosarjan kolmanneksi viimeisellä kierroksella 4. huhtikuuta 2017 vieraissa New Jersey Devilsia vastaan. Hän sai ottelussa jääaikaa 8.15 minuuttia.

## Tilastot

## Lähteet
*
*

### Viitteet
Long Melfordin rautatieasema

**Long Melfordin rautatieasema** oli rautatieasema Long Melfordissa, Suffolkissa. Se oli Stour Valley Railwayn varrella ja toimi lisäksi Long Melford–Bury St. Edmonds-radan toisena pääteasemana. Se oli käytössä vuosina 1865–1967.

Asema avattiin 9. elokuuta 1865 nimellä **Melford**. Nimi vaihtui Long Melfordiksi 1. helmikuuta 1884. Matkustajaliikenne Bury St. Edmondsin radalla loppui vuonna 1961, jolloin Long Melfordin asema jäi vain Stour Valley Railwayn käyttöön.

Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Long Melfordin asema suljettiin samana päivänä.

Asemasta ovat jäljellä asemarakennukset ja laiturien keskimmäiset osat, jotka kuuluvat yksityisasumukseen.

## Lähteet
Luettelo Sierra Leonen kansallismonumenteista

Tämä on **luettelo Sierra Leonen kansallismonumenteista**. Listaan on valittu 18 kohdetta, joista suurin osa valittiin jo Sierra Leonen siirtomaakaudella. Alle olevassa listauksessa on lueteltu 16 vielä olemassaolevaa kansallismonumentiksi valittua kohdetta. Kaksi Freetownissa ollutta kohdetta on sittemmin tuhoutunut.

## Lähteet
Protivofazza

__NOTOC__
**Protivofazza** on venäläisen rock-yhtye Gorky Parkin neljäs studioalbumi. Se julkaistiin lokakuussa 1998. 

## Kappaleet
# Jenny Loses Me 
# Liar 
# Reaching
# Far All We Can Say
# Little Asian Girl
# Wannabee
# Burn Away
# Uforia 
# Liquid Dream
# Back Down to the Ground
# My Friend (is dedicated to our friend Andrei Grigoriev)
# Moving to be Still

## Kokoonpano
* Aleksei Belov – soolokitara, taustalaulu
* Aleksandr Minkov – basso, laulu
* Yan Yanenkov – soolokitara
* Aleksandr Lvov – rummut
* Nikolai Kuzminih — koskettimet

## Arvostelut
* Allmusic: 

## Lähteet
Stare

__NOTOC__
**Stare** on venäläisen rock-yhtye Gorky Parkin kolmas studioalbumi. Se julkaistiin lokakuussa 1996. 

## Kappaleet
# Stare
# California Promises
# Five Wheel Drive
# Ego
# Stop the World I Want to Get Off
# Taiga (instrumental)
# Don't Make Me Stay
# Live for…
# Scared
# Animal Shelter
# Ocean

## Kokoonpano
* Aleksei Belov – soolokitara, taustalaulu
* Aleksandr Minkov – basso, laulu
* Yan Yanenkov – soolokitara
* Aleksandr Lvov – rummut
* Nikolai Kuzminih — koskettimet

## Arvostelut
* Allmusic: 

## Lähteet
Kuluttajavirasto (Ruotsi)

**Kuluttajavirasto** () on Ruotsissa toimiva valtiollinen kuluttajaneuvontaan erikoistunut hallintoviranomainen. Sen toiminnasta vastaa finanssiministeriö.

## Vastuualueet
Kuluttaja-asioista vastaavana hallintoviranomaisena Kuluttajaviraston tehtäviin kuuluu valvoa kuluttajan oikeuksia tukevien sääntöjen noudattamista sekä sitä, että kuluttajilla on mahdollisuus saada heille kuuluvaa tietoa. Se toimii myös muita viranomaisia konsultoivana viranomaisena kuluttajakysymyksissä.

### Musta lista
Kuluttajaviraston tiedotusosasto julkisti verkossa listan yrityksistä, joiden toiminnasta kuluttajat ovat jättäneet eniten valituksia. Karlstadin hallinto-oikeuden alustavan, ja listan tuomitsevan päätöksen perusteella virasto poisti listan verkosta.

## Organisaatio
Kuluttajaviraston ylin virkamies on titteliltään pääjohtaja. Viranomaisen toimintaa valvoo sisäisesti valvontaneuvosto. Pääjohtaja on myös Ruotsin kuluttaja-asiamies (konsumentombudsman, KO).

Kuluttajan Eurooppa () on Kuluttajaviraston alla toimiva erillinen yksikkö, jonka toimintaa rahoittaa Euroopan komissio. Kuluttajavirasto kuuluu Eurooppalaisen kuluttajakeskuksen verkostoon.

Viraston päätoimitilat sijaitsevat Karlstadissa, ja se työllistää noin 135 ihmistä. Karlstadissa pääkonttorin osoite on Tage Erlandergatan 8A, jossa sijaitsee myös Karlstad Congress Culture Centre.

### Pääjohtajat
* 1973–1976: Lars Ag
* 1976–1983: Sven Heurgren
* 1983–1988: Laila Freivalds
* 1989–2000: Axel Edling
* 2000–2006: Karin Lindell
* 2006–2007: Håkan Sandesjö
* 2007–2016: Gunnar Larsson
* 2016: Cecilia Tisell

## Katso myös
* Kuluttajansuojalaki

## Lähteet
* *Sveriges statskalender* () vuosilta 1973, 1978, 1981, 1985, 1997, 2001, 2005 ja 2009

### Viitteet

## Aiheesta muualla
* Konsumentverketin sivusto
Sonfon

**Sonfon**, joka tunnetaan myös nimellä **Confon**, on järvi Diangissa, Sierra Leonessa. Läheisimmät kaupungit ovat Kabala, joka sijaitsee 60 kilometriä Sonfonista pohjoiseen sekä Benugu, joka sijaitsee 40 kilometriä Sonfonista etelään. 

Perinteisissä uskonnoissa Sonfonia pidetään pyhänä ja monet ihmiset pitävät kulttuurillisia seremonioita sen rannalla.

## Lähteet
Voltron – Universumin soturi

**Voltron – Universumin soturi** () on yhdysvaltalainen animaatiosarja, jonka ensimmäinen kausi julkaistiin suoratoistopalvelu Netflixissä 10. kesäkuuta 2016. Sen on tuottanut DreamWorks Animation ja World Events Production. Eteläkorealainen animaatiostudio Mir on sarjan animaation takana. Voltron: Universumin soturi on uusi versio vuosina 1984–1985 esitetystä animesarjasta . 

Sarja seuraa Voltron-nimistä robottia ja sitä ohjaavia paladiinejä, jotka yrittävät kaataa pahan Galra-valtakunnan.

## Tuotantokaudet

## Ääninäyttelijät

## Lähteet
Manojoen unioni

**Manojoen unioni** (, ) on Sierra Leonen ja Liberian vuonna 1973 perustama valtioiden välinen liitto, jonka tarkoituksena on kehittää jäsenvaltioiden taloutta ja järjestää yhteisiä kehityshankkeita. Sierra Leonen ja Liberian lisäksi liittoon kuuluvat Guinea ja Norsunluurannikko.

## Historia
Sierra Leone ja Liberia tekivät 3. lokakuuta 1973 Manojoen julistuksen tulliliiton perustamiseksi ja taloudellisen yhteistyön vahvistamiseksi. Julistuksen allekirjoittivat Sierra Leonen presidentti Siaka Stevens ja Liberian presidentti William Tolbert. Guinea liittyi unioniin 1980 ja Norsunluurannikko 2008. Unionin alkuperäisenä tarkoituksena on edistää taloutta ja alueellista yhtenäisyyttä.

Unioni toimi tehokkaasti sen alkuvuosina. Se toteutti monia yhteisiä projekteja ja perusti Manojoen metsätieteellisen instituutin ja Manojoen tietoliikenne- ja posti-instituutin. Se otti lokakuussa 1977 käyttöönsä ulkoisen tariffin ja vapautti vuonna 1981 sisäisen kaupan.

Unioni ajautui 1980-luvun puolivälissä vaikeuksiin, kun nopeasti kasvanut henkilökunta söi ison osan budjetista eivätkä jäsenvaltiot pystyneet maksamaan jäsenmaksujaan. Liberian ja Sierra Leone sisällissodat sekä jäsenvaltioiden taloudelliset vaikeudet rampauttivat unionin. Sen toiminta jäädytettiin 1991 ja seuraava kokous järjestettiin vasta 1994, jolloin käsiteltiin lähinnä turvallisuusasioita.

Jäsenvaltiot tapasivat vuonna 2000 Monroviassa aloittaakseen uudelleen unionin toiminnan. Ne lupasivat järjestää Freetowniin unionin sihteeristölle pienen henkilökunnan. Unionin toiminta laajeni edelleen vuonna 2008, kun Norsunluurannikko liittyi siihen ja jäsenvaltiot lupasivat palauttaa täysimittaisen toiminnan.

## Manojoen unionin pääsihteerit
Lähde: 
* Cyril Bright, Liberia (1974–1978)
* Ernest Eastman, Liberia (1978–1983)
* Augustus F. Caine, Liberia (1983–1987)
* Abdoulaye Diallo, Guinea (1988–2005)
* Abraham Boure, Guinea (2007–2010)
* Habib Diallo, Guinea (2010–2011)
* Hadja Saran Daraba Kaba, Guinea (2011–2017)
* Medina Wesseh, Liberia (2017–)

## Lähteet
*

### Viitteet

## Aiheesta muualla
*Manojoen unionin kotisivut
Missä on suuri pohjoinen

**Missä on suuri pohjoinen** on Yle TV1:n teatteritoimituksen tuottama, vuonna 1991 ensiesitetty televisioelokuva.

Elokuvassa nuori, Ruotsissa äitinsä kanssa asuva punkkarityttö (Outi Alanen) lähtee helsinkiläisisänsä luota ja liftaa hiljaisen rekkamiehen (Paavo Pentikäinen) kyydissä kohti pohjoista. Aluksi rääväsuinen tyttö sanoo jäävänsä pois Jyväskylässä, sitten Oulussa, sitten Rovaniemellä, kunnes pian ollaankin jo Jäämeren rannalla.

Ylen tallennepalvelu julkaisi elokuvan tuoreeltaan VHS-videona kirjastoja varten.

*Missä on suuri pohjoinen* esitettiin televisiossa myös muun muassa Saksassa, Ranskassa, Sloveniassa, Unkarissa, Tšekkoslovakiassa, Romaniassa, Puolassa ja IVY-maissa.

## Lähteet

## Aiheesta muualla
*
*
Pohjois-Haagan yhteiskoulu

**Pohjois-Haagan yhteiskoulu** (PHYK) on yläasteesta ja lukiosta koostuva noin 850 oppilaan koulukokonaisuus . Koulu sijaitsee Helsingin Haagassa osoitteessa Pietari Hannikaisen tie 6. Koulun yläasteella on yleislinja, liikuntalinja, matematiikkalinja, liikunta-matematiikkalinja ja urheiluyläkoulun kokeiluluokka. 

Pohjois-Haagan yhteiskoulun lukiossa on yleislinja ja urheilulinja (urheilulukio). Lukiolaisista kaksi kolmasosaa on urheilulukiolaisia.

Pohjois-Haagan yhteiskoulu on perustettu vuonna 1956.

Koulun rehtorina toimii Olli Lehtonen

## Lähteet

## Aiheesta muualla
* Koulun verkkosivusto
Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448

**Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448** () on Suomessa asuneen ruotsalaissyntyisen taidemaalarin Severin Falkmanin vuonna 1886 valmistunut historiamaalaus. Se on Falkmanin tunnetuin työ.

Maalaus esittää pääosaa Suomesta hallinneen Kaarle Knuutinpoika Bonden värikästä saattuetta lähdössä Viipurin linnasta vuonna 1448. Kaarle Knuutinpoika on itse keskellä valkoisella hevosella ratsastava vaaleatukkainen ja haarniskoitu mies. Maalauksen aihe perustuu tositapahtumiin, sillä Kaarle Knuutinpojan saattueessa on kerrottu olleen mukana 800 miestä. Hänet myös valittiin Ruotsin kuninkaaksi. Maalauksen asettelusta ilmenee Falkmanin erikoistuminen historiallisten näyttämökuvaelmien suunnitteluun.

Falkman työskenteli maalauksen parissa useita vuosia ja teki huolellisen taustatutkimuksen. Ensimmäiset luonnokset aiheesta ovat jo 1870-luvun lopulta, mutta maalaus valmistui vasta vuonna 1886. Helsingissä asunut Falkman oli 1880-luvulla innostunut karelianismista ja perehtynyt sen jälkeen Itä-Suomeen.

Maalaus ostettiin jo valmistumisvuonnaan Ateneumin taidemuseon kokoelmiin. Se on nykyään sijoitettu Presidentinlinnan keltaiseen saliin.

## Lähteet
Marjatta-koulu

**Marjatta-koulu** on hoitopedagoginen erityiskoulu pidennetyn oppivelvollisuuden oppilaille. Koulu sijaitsee Helsingin Haagassa osoitteessa Poutuntie 12. Koulu on Rudolf Steiner-koulun kannatusyhdistys ry:n ylläpitämä yksityinen erityiskoulu, joka saa valtionapua. Koulunkäynti kuljetuksineen on ilmaista. Koulussa on esikouluryhmä, perusopetusta 1-9 luokkaa ja lisäopetusluokka (10 – luokka).

Koulu on perustettu vuonna 1972.

## Lähteet

## Aiheesta muualla
* Koulun sivut
Hillevi Hedberg-Tiilikainen

**Hillevi Anita Irene Hedberg-Tiilikainen** (o.s. Hartala, ent. Lalla, ent. Laine) (5. helmikuuta 1944 Helsinki – 2. maaliskuuta 2018 Tuusula) oli tuusulalainen teollinen muotoilija ja lasitaiteilija. Hän valmistui Ateneumin teollisen muotoilun linjalta (Taideteollinen oppilaitos) 1965 ja suunnitteli suomalaisen designin loistokautena silloisella sukunimellään Lalla 1960- ja 1970-luvuilla lasia ja muita esineitä muun muassa Riihimäen, Humppilan, Kumelan ja Ilmajoen lasitehtaille sekä Aarikalle. Näyttelyjä hänellä oli Suomen lisäksi muun muassa Saksassa ja Ruotsissa. Hän on toiminut myös opettajana ja suunnittelijana, ja 1990-luvulla hän kehitti omaperäisen tiffany-muotokuvatekniikan. Hänen töitään on esillä muun muassa Suomen lasimuseossa Riihimäellä.

Hillevi Hedberg-Tiilikaisen puoliso oli everstiluutnantti ja kirjailija Heikki Tiilikainen.

## Lähteet
Arrigo Frusta

**Arrigo Frusta** (oikealta nimeltään *Augusto Sebastiano Ferraris*, 26. marraskuuta 1875 Torino – 12. heinäkuuta 1965 Torino) oli italialainen elokuvakäsikirjoittaja.

Frusta syntyi torinolaiseen porvarisperheeseen. Hän valmistui lakimieheksi, mutta antautui sen jälkeen lehtimiehen uralle. Frusta kirjoitti myös runoja ja näytelmiä, ja vuonna 1908 hänestä tuli Ambrosio Filmin elokuvakäsikirjoittaja.

Ambrosio Filmin nousu liittyy paljolti Arrigo Frustan työpanokseen. Hänen ensimmäinen menestyselokuvansa oli Honoré de Balzacin teokseen perustuva *Spergiura!* vuonna 1909. Seuraavina vuosina Frusta laati lukuisia elokuvakäsikirjoituksia ja sovituksia, joiden aiheet vaihtelivat historiallisista elokuvista jännitysseikkailuihin, melodraamoihin ja komedioihin. Frusta myös ohjasi muutamia elokuvia, jotka liittyivät hänen harrastamaansa vuorikiipeilyyn.

Vuonna 1915 Frusta siirtyi roomalaiselle Caesar Filmille, jolle hän käsikirjoitti kaksi Francesca Bertinin elokuvaa. Samana vuonna hänet kutsuttiin ensimmäiseen maailmansotaan. Sodan jälkeen Frusta työskenteli torinolaiselle Rodolfi Filmille ja sittemmin jälleen Ambrosiolle, joka pian lopetti toimintansa.

Italialaisen elokuvan kriisiydyttyä Frusta vetäytyi alalta vuonna 1923. Hän omistautui kirjallisille harrastuksilleen ja julkaisi toisen maailmansodan jälkeen useita muistelmateoksia. Frustan 150 elokuvakäsikirjoitusta ja paljon muuta aineistoa sisältävästä arkistosta tuli sittemmin tärkeä osa Torinon elokuvamuseon kokoelmaa.

## Elokuvia
* *[[Aeneas ja Dido]]*, 1910
* *[[La ribalta]]*, 1912
* *[[Una partita a scacchi]]*, 1912
* *[[Leijonat laivassa]]*, 1912
* *[[Pompeijin viimeiset päivät ja häviö]]*, 1913

## Lähteet

## Aiheesta muualla
*
SVT Uutiset

**SVT Uutiset** on ruotsinsuomalainen, pääosin suomenkielinen uutisohjelma. Ruotsin yleisradioyhtiö SVT:n tuottama ohjelma lähetetään arkipäivisin 17.45–18.00 SVT2-kanavalla; kesäisin lähetysaika on hieman lyhyempi päättyen viisi minuuttia aiemmin. Ensimmäinen kerran SVT esitti suomenkielisiä uutisia 22. elokuuta 1988, jolloin lähetys kesti viisi minuuttia. Lähetysaikaa pidennettiin 15 minuuttiin 24. elokuuta 2009 alkaen.

Esityskieli on suomi, mutta suomenkielinen sisältö tekstitetään ruotsiksi; vastaavasti esimerkiksi ruotsinkieliset haastattelut tekstitetään suomeksi. Muunkielinen sisältö tekstitetään kummallekin kielelle siten, että suomenkielinen teksti esitetään ylä- ja ruotsinkielinen alarivillä.

SVT Uutisten toimituksessa Tukholman TV-talossa työskentelee kymmenen vakituista journalistia.

## Katso myös
* Ruotsin Suomalainen
* Liekki
* Sveriges Radio Finska

## Lähteet

## Aiheesta muualla
* SVT Uutiset
* SVT Uutiset SVT Play -suoratoistopalvelussa
Suleiman pašša (sotamarsalkka)

**Süleyman Hüsnü pašša** eli **Suleiman pašša** (1838 Konstantinopoli – 11. elokuuta 1892 Bagdad) oli Osmanien valtakunnan sotapäällikkö, joka toimi komentajana ja lopuksi ylipäällikkönä vuosien 1877–1878 tappiollisessa Turkin–Venäjän sodassa.

Suleiman valmistui sotilasakatemiasta vuonna 1859 ja palveli sotilasuransa alussa Bosniassa ja Albaniassa. Vuoteen 1865 mennessä hän yleni pataljoonankomentajaksi. Hän osallistui Kreetan kapinan tukahduttamiseen vuosina 1866–1868 ja sai sen jälkeen siirron pääesikuntaan.  Hänet ylennettiin everstiksi vuonna 1870 ja kenraalimajuriksi (*mirliva*) vuonna 1873, jolloin hänestä tehtiin myös sotilasakatemian johtaja. Vuonna 1875 seurasi ylennys kenraaliluutnantiksi (*ferik*). Vapaamielisistä ja perustuslaillisista mielipiteistään tunnettu Suleiman uudisti sotilasakatemian opetuksen länsimaisen mallin mukaiseksi. Hän laati oppikirjoja sotataidosta, historiasta, islamin opeista ja turkin kieliopista. Vaikka Suleiman ei ilmeisesti kuulunutkaan nuorosmanien salaseuraan, hän oli yhdessä sotaministeri Hüseyin Avni paššan ja Midhat paššan kanssa keskeisimpiä henkilöitä 31. toukokuuta 1876 suoritetussa palatsivallankaappauksessa, jolla sulttaani Abdülaziz I pakotettiin luopumaan kruunusta. Juuri Suleimanin komentamat joukot vangitsivat Abdülazizin palatsissaan.

Suleiman oli yksi komentajista vuonna 1876 puhjenneessa sodassa Serbiaa vastaan. Kun myös Venäjä seuraavana vuonna aloitti sodan, hänet nimitettiin aluksi Bosnian-joukkojen komentajaksi marsalkan (*mušir*) arvolla, ja hän keskittyi nujertamaan Montenegron vastarintaa. Suleiman kuitenkin kutsuttiin vielä samana vuonna tärkeämmäksi osoittautuneen Rumelian-rintaman komentajaksi Bulgariaan. Hän torjui tilapäisesti Josif Gurkon komentamien venäläisten hyökkäyksen Balkanvuorten yli. Suleiman määrättiin valtaamaan takaisin Gurkon joukkojen miehittämä Šipkansola, mutta elo–syyskuussa 1877 käydyt taistelut eivät johtaneet tulokseen. Lokakuussa Suleiman sai komentoonsa Tonavan-armeijan ja sodan loppuvaiheessa joulukuussa 1877 hänestä tuli kaikkien Balkanilla olleiden osmanijoukkojen ylipäällikkö. Hän kuitenkin kärsi ratkaisevan tappion Filippopolin taistelussa ja joutui perääntymään Dedeağaçista meritse Konstantinopoliin, jota vihollisen armeija lähestyi. Suleiman vangittiin helmikuussa 1878 ja häntä syytettiin vastoinkäymisistä sodassa. Sotaoikeus tuomitsi hänet 15 vuoden vankeuteen, mutta tuomio muutettiin vuonna 1880 karkotukseksi Bagdadiin.

## Lähteet
Bankasoka

**Bankasoka** on joki Sierra Leonessa. Bankasoka ja Rokel yhdistyvät muodostaakseen Sierra Leone -joen estuaarin, joka on Afrikan suurin luonnonsatama.

## Lähteet
Lom (Parainen)

**Lom** (myös **Lohm**) on Turun saaristossa Korppoon ja Nauvon erottavan Storströmmenin salmen länsipuolella sijaitseva saari. Se kuului aikaisemmin Korppoon kuntaan, mutta on nykyään kuntaliitoksen myötä osa Paraisten kaupunkia. Vuonna 2011 saarella oli kaksi vakituista asukasta.

## Historia
Saari tunnetaan erityisesti Lohmin luotsiasemasta, joka vuoteen 1990 saakka toimi viereisessä Killingholmin saaressa. Useita luotsiperheiden asuinrakennuksia sijaitsi myös Lomin saaressa. 1900-luvun alussa saaressa sijaitsi myös lennätinasema sekä venäläinen varuskunta, jossa ensimmäisen maailmansodan aikana oli 300 sotilasta. 

Vuoden 1918 sisällissodan aikana käydyn Nauvon taistelun yhteydessä saksalaiset ja suomalaiset valkoiset yrittivät vallata saaren, mutta Korppoon taistelun jälkeen saarelle vetäytyneet punaiset onnistuivat torjumaan hyökkäyksen. Sodan jälkeen lennätinasema oli vankeinhoitohallituksen hallussa vuosina 1918–1928, jolloin sinne oli sijoitettuna muun muassa punavankeja. Vanhassa kasarmirakennuksessa toimi myöhemmin Turun yliopiston biologinen tutkimusasema vuosina 1958–1964, jonka jälkeen se siirrettiin Seilin saareen.

## Lohmin luotsiasema
Lohmin luotsiasema sijaitsi viereisessä Killingholmin saaressa, jonka erottaa Lomista vajaan sadan metrin levyinen salmi. Korkealla kalliolla sijaitseva luotsiaseman rakennus on peräisin vuodelta 1895. 

Turun ja Utön välisen vilkkaan laivaväylän varrella sijainnut asema oli aikoinaan Suomen suurimpia luotsiasemia. Saaressa oli luotsipaikka jo 1600-luvulla ja varsinainen luotsiasema perustettiin viimeistään 1730-luvulla, kun Ruotsin valtakunnan luotsilaitos oli edellisellä vuosikymmenellä aloittanut toimintansa myös Suomessa. Lohmin luotsiasema lakkautettiin vuonna 1990, jolloin sen henkilökunta siirrettiin Turun ja Utön luotsiasemille.

Jatkosodan aikana 19. marraskuuta 1942 Lohmin luotsiaseman edustalla upposi miinaan ajanut saksalainen rahtilaiva *[[S/S Hindenburg]]*.  

## Lähteet

## Kirjallisuutta
*
Blue Mountains

**Blue Mountains** (suom. Siniset vuoret) on vuorijono Itä-Australiassa. Se on osa Isoa Vedenjakajavuoristoa (). Blue Mountains -vuoristoa rajaavat idässä Nepean- ja Hawkesburyjoet, lännessä ja etelässä Coxsjoki ja Burragorangjärvi, ja pohjoisessa Wolgan- ja Colojoet. Vuoristo on noin 100 km pitkä, ja sen eteläisin kohta on Sydneyn Emu Plains-nimisessä esikaupungissa, josta se jatkuu luoteeseen Wolgan Gap -nimiseen paikkaan. Noin kaksi kolmasosaa vuoriston pituudesta sitä pitkin kulkee valtatie ja rautatie.

Blue Mountains koostuu hiekkakivestä, joka kohoaa itärinteiden 370–550 metrin korkeudesta länsireunan yli kilometrin korkeuteen.

Vuoristo sai nimen Blue Mountains (Siniset vuoret), koska se näyttää kaukaa katsottuna siniseltä. Värin on syyksi on selitetty vuorilla leijuva auer, joka koostuu eukalyptuspuiden erittämistä eteerisistä öljyistä. Toisaalta kaikki kauas näkyvät vuoret näyttävät sinisiltä, koska niiden ja katsojan välissä oleva ilma sirottaa auringon valoa.

Vuoristossa on useita pikkukaupunkeja, kuten Katoomba, Blackheath, Mount Victoria ja Springwood. Vuodesta 1947 on noin 20 pikkupaikkakuntaa muodostanut paikallishallintoalueen nimeltä City of Blue Mountains. Sen asukasluku on noin 75&nbsp;000.

Vuoristossa sijaitsevat kahdeksan luonnonsuojelualuetta muodostavat yhdessä Greater Blue Mountains -alueen, joka on Unescon maailmanperintökohde.

Blue Mountainsin alueella on tuhansia vuosia elänyt kaksi alkuperäiskansaa, darugit ja gundungurrat.

## Lähteet

## Aiheesta muualla
American Le Mans Series -kausi 2007

**American Le Mans Series -kausi 2007** oli American Le Mans Series -sarjan yhdeksäs kausi.

GT2-luokan mestaruuden voittivat Mika Salo ja Jaime Melo ajaessaan Risi Competizione -tallissa.

## Tulokset
Yleiskilpailun voittajat **lihavoituna**.

Tulokset:

## Lähteet

## Aiheesta muualla
* American Le Mans Series -sarjan kotisivut
K computer

**K computer** on japanilaisen Fujitsun valmistama supertietokone, joka rikkoi suorituskykyennätyksen kesäkuussa 2011 10,51 petaflopsilla ja saavutti TOP500 -listan ensimmäisen sijan.

Tietokone oli ensimmäinen 10 petaflopsia ylittänyt tietokone. Tietokoneessa on  SPARC-suoritinta. Tietokoneessa ajetaan Linux-käyttöjärjestelmää ja se sijaitsee Riken AICS-instituutissa.

## Lähteet

## Aiheesta muualla
* Programming on K computer (PDF)
Kaikki tiet tukossa

**Kaikki tiet tukossa** (*No Way Out*) on Joseph L. Mankiewiczin ohjaama mustavalkoinen yhdysvaltalainen film noir -elokuva vuodelta 1950. Pääosia näyttelevät Richard Widmark, Linda Darnell, Stephen McNally ja Sidney Poitier. Poitier esittää lääkäriä, joka hoitaa köyhälistöasukkaita ja joutuu rasismin kohteeksi, mikä henkilöityy Richard Widmarkin esittämässä vihan täyttämässä rasistisessa roistossa Ray Biddlessa.

Sidney Poitier näytteli elokuvassa ensimmäistä rooliaan, kuten myös Mildred Joanne Smith.

## Näyttelijät

## Lähteet

## Aiheesta muualla
* 
*
Kevon kanjoni

**Kevon kanjoni** on Kevojoen uurtama kanjoni Utsjoen kunnassa Suomessa. Sitä ympäröi Utsjoen alueella sijaitseva Kevon luonnonpuisto. Kanjoni on Suomen suurin rotkolaakso, iältään miljoonia vuosia. Sen syvyys on paikoin 80 metriä ja pituus yli 40 kilometriä.

## Lähteet

## Aiheesta muualla

* Kevon luonnonpuisto
Sudburyn rautatieasema

**Sudburyn rautatieasema** on rautatieasema Sudburyssa, Suffolkissa. Se on Marks Teystä lähtevän Gainsborough Linen pääteasema.

Asemaa käytti 323&nbsp;052 matkustajaa kaudella 2017–2018.

## Historia
Nykyinen asema on Sudburyn kolmas. Ensimmäisen aseman avasi Colchester, Stour Valley, Sudbury & Halstead Railway 2. heinäkuuta 1849. Se oli radan Marks Teystä lähtevän haaran yksilaiturinen pääteasema. Kun linjaa jatkettiin Cambridgeen ja siitä tuli Stour Valley Railway, alkuperäinen asema korvattiin uudella, joka avautui 9. elokuuta 1865. Vanhasta asemasta tuli tällöin osa taravaliikenteen ratapihaa. Tavararatapiha ja sen myötä ensimmäisen aseman jäänteet suljettiin 31. lokakuuta 1966.

Sudburysta tuli taas pääteasema 6. maaliskuuta 1967, kun Stour Valley Railwayn osuus Sudburysta Cambridgeen suljettiin Beechingin leikkauksissa. Toinen asema suljettiin ja nykyinen avattiin 28. lokakuuta 1991, kun asemaa siirrettiin hieman itään, jotta vanhan aseman tilalle saatiin uudisrakennuksia.

## Liikenne
Gainsborough Linella Marks Teyhin kulkee yksi dieseljuna tunnissa.

## Lähteet
PIKI-kirjastot

**PIKI-kirjastot** on Pirkanmaan kaupungin- ja kunnankirjastojen muodostama seudullinen verkosto eli kirjastokimppa. Verkoston muodostavat yhteistyösopimuksen tehneet kunnat ja toiminta on kuntalain mahdollistavaa vapaaehtoista yhteistyötä kirjastopalveluiden kehittämiseksi. PIKI tulee sanoista PIrkanmaan KIrjastot.

PIKI-kirjastoihin kuuluvat
# Akaan kaupunginkirjasto
# Hämeenkyrön kunnankirjasto
# Ikaalisten kaupunginkirjasto
# Juupajoen kunnankirjasto
# Kangasalan kunnankirjasto
# Kihniön kunnankirjasto
# Lempäälän kunnankirjasto
# Mänttä-Vilppulan kaupunginkirjasto
# Nokian kaupunginkirjasto
# Oriveden kaupunginkirjasto
# Parkanon kaupunginkirjasto
# Pirkkalan kunnankirjasto
# Punkalaitumen kunnankirjasto
# Pälkäneen kunnankirjasto
# Ruoveden kunnankirjasto
# Sastamalan kaupunginkirjasto
# Tampereen kaupunginkirjasto
# Urjalan kunnankirjasto
# Valkeakosken kaupunginkirjasto
# Vesilahden kunnankirjasto
# Virtain kaupunginkirjasto
# Ylöjärven kaupunginkirjasto

PIKI-yhteistyö alkoi vuonna 2002, jolloin yksitoista kuntaa allekirjoitti liittymis- ja ohjelmistosopimuksen. PIKI-kirjastoilla on käytössään yhteinen kirjastojärjestelmä.

## Lähteet
* 

## Aiheesta muualla
* Piki-kirjastot kartalla (yhteensä 76 palvelupistettä) (piki.finna.fi)
Niskanuoran veto

**Niskanuoran veto** on vanha suomalainen leikki, joka on kuvattu jo 1400-luvun kirkkomaalauksissa. 

Niskanuoran vedossa parit asettuvat lattialle kasvot vastakkain konttausasentoon ja pujottavat päänsä narun tai muun tukevan materiaalin muodostaman silmukan läpi. Vastustaja pyritään vetämään pää pystyssä ja käsillä lattiasta tukien sovitun rajan yli. Se joka onnistuu vetämään vastustajansa ensimmäisenä rajan yli on voittanut.

## Lähteet
Asser Korhonen

**Asser Korhonen** (s. 1953) on suomalainen kirjailija ja mainonnan suunnittelija (copywriter). Hänen esikoisromaaninsa oli mainostoimistomaailmaan sijoittuva *Sydämen asia* (Tammi, 2004), minkä jälkeen häneltä ilmestyi vuonna 2014 romaani *Saarnaajan poika* (Teos, 2014). Molemmat ovat eräänlaisia avainromaaneja Korhosen omista elämänkokemuksista.

Korhonen on kirjoittanut myös kuunnelmia ja radio-ohjelmia sekä suomentanut lastenkirjallisuutta, muun muassa Roald Dahlin *Ilmarin ihmelääke*.

Mainonnan suunnittelijana Asser Korhonen on työskennellyt ainakin Oy Liikemainonta-McCann Ab:ssa ja mainostoimisto Taivaassa. Hänet muistetaan muun muassa Tupla-suklaalle 1980-luvulla kirjoittamastaan mainoselokuvasta ”Taitaa tyttö tietää, että seinän takana olisi patukkaa tarjolla”.

Sanoituksia Korhonen on tehnyt muun muassa Kari Vepsälle ja Marita Taavitsaiselle. Korhonen on myös toiminut säveltäjänä muutamille artisteille.  Korhonen on myös kääntänyt sanoituksia muun muassa *[[Bambukarhut]]*-animaatiosarjan levylle. 1980-luvulla Korhonen oli jäsen Sturm und Drang -nimisessä yhtyeessä.

## Teoksia
**Sydämen asia*, Tammi, 2004, .
**Saarnaajan poika*, Teos, 2014, .

## Lähteet
Kuljetushallitus

**Kuljetushallitus** () on Ruotsin valtion hallintoviranomainen, joka kuuluu elinkeinoministeriön alaisuuteen. Sen päätehtäviä ovat liikenteeseen liittyvät lupa-, valvonta- ja sääntelykysymykset. Liikennevirasto taas vastaa infrastruktuurista, kuten teiden ja rautateiden rakentamisesta ja ylläpidosta. Viraston toiminta on käynnistynyt 1. tammikuuta 2009.

Nykyinen pääjohtaja Jonas Bjelfvenstam aloitti virassaan 19. tammikuuta 2017. Häntä edelsivät 1. maaliskuuta 2015 aloittanut Maria Ågren ja ensimmäinen pääjohtaja Staffan Widlert.

## Tehtävät
Viranomainen vastaa tie-, ilma-, vesi- ja rautatieliikenteen turvallisuudesta ja kokonaisvaltaisesti niihin liittyvästä lupa- ja rekisteritoiminnasta. Ennen viraston luomista jokaiselle liikennemuodolle oli oma virastonsa. Vuoden 2010 alusta lähtien ajokorttien ja ammattiajolupien käsittely siirrettiin lääninhallituksilta Kuljetushallitukselle. Myös lupa kaupallisen liikenteen harjoittamiseen on siirretty lääninhallituksilta Kuljetushallitukselle.

## Toimipaikat
Viraston päätoimipaikka on Norrköping, mutta toimintaa on hajautettu muillekin paikkakunnille, kuten mm. Borlängeen, Uumajaan ja Örebrohon.

## Pääjohtajat
* Staffan Widlert 2009–2015
* Maria Ågren 2015 – tammikuu 2017
* Jonas Bjelfvenstam 2017– (tammi–kesäkuussa 2017 virkaa toimittava pääjohtaja)

## Katso myös
* Ruotsin kuljetushallituksen it-skandaali
* Liikenneturvallisuus
* Ruotsin liikennevirasto
* Trafi - vastaava viranomainen Suomessa

## Lähteet
* 

## Aiheesta muualla
* Kuljetushallituksen verkkosivusto
Guido Pizarro

**Guido Hernán Pizarro Demestri** (s. 26. helmikuuta 1990 Buenos Aires, Argentiina) on argentiinalainen jalkapalloilija. Hän on pelipaikaltaan puolustava keskikenttäpelaaja.

## Seurajoukkueura
Pizarro siirtyi kasvattajaseurastaan Club Atlético Lanúsista meksikolaisseura Tigres UANLiin vuonna 2013. Hän voitti seurassa pelatessaan kaksi kertaa Meksikon syyskauden (Apertura) mestaruuden 2015 ja 2016 sekä kerran kevätkauden (Clausura) mestaruuden 2014.

10. heinäkuuta 2017 hän teki nelivuotisen sopimuksen Sevillan kanssa.

## Lähteet

## Aiheesta muualla
* Guido Pizarron tilastot Soccerway-sivustolla
Kupariasetaatti

**Kupariasetaatti** ((CH3COO)2Cu) on kupari- ja asetaatti-ionien muodostama ioniyhdiste. Yhdistettä voidaan käyttää muun muassa väriaineena, fungisidina, katalyyttinä ja korroosionestoaineena.

## Ominaisuudet
Kupariasetaatti tunnetaan sekä kidevedettömänä muotona että kidevedellisenä monohydraattina ((CH3COO)2Cu·H2O). Kidevedetön yhdiste on väriltään tummanvihreää ja monohydraatti on vihertävän sinistä. Monohydraatin rakenne on dimeeri, jossa kukin kupari-ioni on sitoutunut neljään asetaatti-ioniin ja yhteen vesimolekyyliin. Kupariasetaatti liukenee veteen ja eräisiin orgaanisiin liuottimiin kuten etanoliin, pyridiiniin ja vähäisissä määrin dietyylieetteriin ja glyseroliin. 

## Valmistus ja käyttö
Kupariasetaattia voidaan valmistaa liuottamalla emäksistä kuparisuolaa kuten kuparihydroksidia tai kuparikarbonaattia etikkahappoon. Toinen valmistustapa on kuparisulfaatin vesiliuoksen ja kalsium- tai lyijyasetaatin välinen reaktio, jonka tuotteena muodostuva niukkaliukoinen kalsium- tai lyijysulfaatti voidaan suodattaa, ja kupariasetaatti jää liuokseen. Näin muodostuu kupariasetaatin monohydraattia, josta kidevesi voidaan poistaa kuumentamalla 90 °C:n lämpötilaan.
:Cu(OH)2 + 2 CH3COOH → (CH3COO)2Cu + 2 H2O
:CuSO4 + (CH3COO)2Ca → (CH3COO)2Cu + CaSO4

Kupariasetaattia voidaan käyttää värjäämään tekstiilejä sekä ainesosana painomusteissa ja värikopiokoneissa. Emäksiset kupariasetaatit, jotka tunnetaan espanjanvihreän nimellä ovat kupariasetaatin sekä kuparihydroksidin tai -oksidin seoksia. Kupariasetaattia voidaan myös käyttää puunsuoja-aineena homeita vastaan ja maataloudessa fungisidinä. Sitä käytetään myös päällystettäessä metalleja elektrolyyttisesti kuparilla. Orgaanisen kemian synteeseissä kupariasetaattia käytetään katalyyttinä muun muassa polymeroinneissa, syklopropyyliryhmien muodostamisissa ja Lewis-happokatalyyttinä.

## Lähteet

## Aiheesta muualla
TV räjähtää!

**TV räjähtää!** on Finnlevyn vuonna 1981 julkaisema kokoelma-albumi. Albumista julkaistiin vinyyli- ja kasettipainokset.

Albumin toisen painoksen Sleepy Sleepersin kappale ”Hevi tulee hevi tappaa” on korvattu MAC-yhtyeen kappaleella ”Metropoliitta”, ja albumin kannen teksti ”Sleepy Sleepers” on peitetty tarralla, jossa lukee ”15 suomalaista rokkia”. Ensimmäinen painos vedettiin pois markkinoilta levy-yhtiö CBS:n vaatimuksesta, koska Finnlevyllä ei ollut Sleepy Sleepersin kappaleen julkaisuoikeuksia.

## Kappaleet

## Lähteet
* Discogs 
* Finna 

### Viitteet
Hervannan seurakunta- ja vapaa-aikakeskus

**Hervannan seurakunta- ja vapaa-aikakeskus** on arkkitehtien Raili ja Reima Pietilän suunnittelema rakennus, joka sijaitsee Tampereella Hervannan kaupunginosassa. Se koostuu kahdesta osasta: Hervannan vapaa-aikakeskuksesta sekä Hervannan kirkosta ja seurakuntatiloista. Molemmat puolet valmistuivat syksyllä 1979, jolloin Tampereen kaupunki vietti 200-vuotisjuhliaan.

Vapaa-aikakeskuksessa on palloiluhalli, jossa voi järjestää urheilukilpailuja ja erilaisia tapahtumia. Katsomoon mahtuu lähes viisisataa ihmistä. Rakennuksessa on myös kaksi kuntosalia sekä muita liikuntasaleja. Lisäksi siellä on kokous- ja koulutustiloja sekä harrastustilat, jotka soveltuvat kutomiseen ja savitöiden tekemiseen.

## Arkkitehtuuri

Rakennus edustaa maanläheistä arkkitehtuuria. Punatiilisessä julkisivussa on kaartuvia muotoja, pyöristettyjä kulmia ja epäsäännöllisiä ikkunoita. Luonto on olennainen osa talon tunnelmaa, sillä sisältä avautuu näkymiä viereisen Ahvenisjärven pintaan, puiden latvoihin ja pilviin. Reima Pietilä on sanonut ikkunoiden kertovan siitä, että rakennus pyrkii olemaan osa Ahvenisjärven puistoa. Varsinkin seurakuntakeskuksen ulko- ja sisäpinnoilla on käytetty myös vihreää ja sinistä väriä.

Seurakunta- ja vapaa-aikakeskuksen läheisyydessä sijaitsee Pietilöiden suunnittelema liikekeskus (1979) ja toimintakeskus (1989). Nämä kolme rakennuskokonaisuutta muodostavat yhdessä niin sanotun Hervannan keskusakselin, jonka Museovirasto on nimennyt valtakunnallisesti merkittäväksi rakennetuksi kulttuuriympäristöksi.

## Lähteet
FA Community Shield 2017

**FA Community Shield 2017** oli 95. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Chelsea ja FA Cupin 2016–2017 voittanut Arsenal.

## Ottelu


} || 
|-
|RF ||**22** || Willian ||  || 
|-
|CF ||**23**|| Michy Batshuayi || || 
|-
|LF ||**11**|| Pedro || 
|-
|colspan=3|**Vaihtopelaajat:**
|-
|GK ||**1**|| Willy Caballero
|-
|DF ||**2**|| Antonio Rüdiger || || 
|-
|DF ||**27**|| Andreas Christensen 
|-
|MF ||**17**|| Charly Musonda || || 
|-
|MF ||**36**|| Kyle Scott
|-
|MF ||**38**|| Jérémie Boga 
|- 
|FW ||**9**|| Álvaro Morata || || 
|- 
|colspan=3|**Manageri:**
|-
|colspan=4| Antonio Conte
|}
|}

## Lähteet

## Aiheesta muualla
Kuningas Lear (vuoden 1910 elokuva)

**Kuningas Lear** () on vuonna 1910 valmistunut italialainen mykkäelokuva. William Shakespearen samannimiseen näytelmään perustuvan lyhyen draaman on ohjannut Gerolamo Lo Savio.

## Juoni
Vanha kuningas Lear jakaa valtakuntansa kahden tyttärensä, Gonerilin ja Reganin kesken. Kolmas tytär Cordelia jätetään perinnöttömäksi ja hän menee naimisiin Ranskan kuninkaan kanssa. Lear menee asumaan Gonerilin luokse, joka pian karkottaa hänen palatsistaan. Myös toinen tytär Regan kieltäytyy majoittamasta vanhusta. Tytärten julmuus saa Learin menettämään järkensä. Lopulta Cordelia pelastaa isänsä, mutta sisaret heittävät molemmat vankilaan. Goneril määrää Cordealian myrkytettäväksi ja hetkeksi järkiinsä tullut isä kuolee hänen jälkeensä.

## Näyttelijät

## Tuotanto ja vastaanotto
Ranskalaisen Pathé Frèresin tytäryhtiön Film d’Arte Italianan tuottaman *Kuningas Learin* on ohjannut yhtiön johtajana toiminut Gerolamo Lo Savio. Pääosaa esittävä Ermete Novelli oli Italian suurin tragedianäyttelijä ja ensimmäisessä elokuvaroolissaan esiintynyt Giannina Chiantoni hänen vastanäyttelijänsä vuodesta 1902. Nuoresta Francesca Bertinistä tuli sittemmin Italian kuuluisin elokuvadiiva. Elokuva oli yksi ensimmäisistä *Kuningas Lear* -filmatisoinneista. Samana vuonna näytelmän sovitti elokuvaksi myös Milano Filmsillä työskennellyt Giuseppe De Liguoro. 
  
*Kuningas Lear* on esimerkki aikansa lyhyistä ”taide-elokuvista”, joiden tarkoituksena oli lisätä elokuvan arvostusta taidemuotona. Ne olivat yleensä Shakespearen kaltaisten klassikkokirjailijoiden teosten sovituksia, joita esittivät kuuluisat teatterinäyttelijät. Ranskalaisista esikuvistaan poiketen italialaiset taide-elokuvat kuvattiin usein ulkoilmassa ja autenttisilla tapahtumapaikoilla. Taiteellista vaikutelmaa korosti sapluunan ja siveltimen avulla tehty väritys.

Italialaisen aikalaiskriitikon mukaan *Kuningas Lear* oli ”täydellinen menestys”. Sen kuvaus oli ”ihmeellistä” ja Novellin näyttelijäntyöskentely ”yksinkertaisesti jumalaista”. Suomessa elokuvaa esitettiin alkuvuodesta 1911. *[[Tuulispää]]n* mukaan kyseessä oli ”suurenmoinen ja jännittävä taiteellisesti väritetty kuvasarja”. Myöhemmän arvion mukaan ”vähäpätöinen” elokuva on juoneltaan sekava, lavastukseltaan mitäänsanomaton eikä Novellin melodramaattinen viittelöinti kykene välittämään suuria tunteita.

## Restaurointi
*Kuningas Lear* on säilynyt Britannian elokuvainstituutissa. Se on nähtävissä instituutin YouTube-kanavalla.

## Lähteet

## Aiheesta muualla
*
Ammunnan Suomen-mestaruuskilpailut 1911

Ammunnan Suomen-mestaruudesta kilpailtiin viidennen kerran Jyväskylässä 28. toukokuuta 1911. Ensimmäisen kerran ratkaistiin Suomen-mestaruus liikkuvaan tauluun 50 metrin matkalta. Tähän kilpailuun osallistui 19 ampujaa. Lisäksi mestaruus ratkaistiin perinteiseltä 300 metrin matkalta ammutulla kilpailulla, jossa ammuttiin 20 laukausta pystystä, polvelta ja makuulta. Vuosien 1909 ja 1910 mestari Heikki Huttunen ei ollut puolustamassa mestaruuttaan. Turkulaista Suomen ampumataidon ystävät -seuraa edustanut Emil Nässling voitti mestaruuden kiinteään tauluun ammuttaessa. Kilpailuun osallistui 18 ampujaa.  

## Vapaakivääri 3 x 20 laukausta

## Liikkuva taulu 30 laukausta

## Lähteet
* 30.05.1911 Keski-Suomen Sanomat no 60
Fiellun putous

**Fiellun putous** () on vesiputous Lapin maakunnassa Suomessa. Sitä ympäröi Utsjoen alueella sijaitseva Kevon luonnonpuisto. Kevojoen sivujoki laskee kanjoniin putouksena. Fiellun putouksen kokonaiskorkeus on noin 26 metriä. Fiellun putous on yksi Suomen kuuluisimmista vesiputouksista.

{
  "type": "Feature",
  "geometry": { "type": "Point", "coordinates": [26.61597, 69.52844] },
  "properties": {
    "title": "Alpon savanni",
    "marker-color": "228b22",
    "marker-size": "small",
    "marker-symbol": "waterfall"
  }
}

## Lähteet

## Aiheesta muualla
* Fiellun putous Suomen Vesiputoukset -verkkosivustolla
Nõva jõgi

**Nõva jõgi**  on joki Nõvassa ja Noarootsissa Läänemaalla Viron pohjoisosissa, joka laskee Keibun lahteen Suomenlahdella.

## Joen kulku
Joki virtaa metsä- ja suomaastossa kahden kunnan, Nõvan ja Noarootsin, alueella. Joki alkaa kaivetusta ojasta läheltä Leidisoon laitaa Varikun kylän eteläpuolelta. Musa raban kohdalla joen uoma muuttuu luontaisen oloiseksi pienine mutkineen. Uomaa on oikaistu parista kohdasta. Vaisi raban jälkeen alkaa viljelyalue. Alajuoksullaan joki virtaa Perakülän ja Nõvan rajalla ja laskee Rannakülassa Keibun lahteen, Suomenlahteen.

## Luontoarvoja
Joki on lohen, purotaimenen, taimenen ja harjuksen luontaisen lisääntymisalue.

## Lähteet
Mason Finley

**Mason Finley** (s. 7. lokakuuta 1990) on yhdysvaltalainen kiekonheittäjä. Aiemmin hän kilpaili myös kuulantyönnössä. Hän saavutti Lontoon MM-kilpailuissa 2017 kiekonheiton pronssia ennätyksellään 68,03 metriä.

Finley voitti alle 20-vuotiaiden Pan-Amerikan-mestaruuden sekä kuulantyönnössä että kiekonheitossa 2009. Hän saavutti Shenzhenin universiadeissa 2011 pronssia kuulantyönnössä tuloksella 19,72. Rio de Janeiron olympialaisissa hän sijoittui kiekonheitossa 11:nneksi. Lontoon MM-kilpailuissa 2017 hän saavutti pronssia toisella kierroksella heittämällään ennätystuloksellaan 68,03. Hän karsiutui loppukilpailusta Dohan MM-kilpailuissa 2019 ja vuodelle 2021 siirretyissä Tokion olympialaisissa.

Finley on voittanut Yhdysvaltojen-mestaruuden kiekonheitossa 2016, 2017 ja 2021. Kuulaa hän on työntänyt parhaimmillaan hallissa 20,71 Lawrencessa tammikuussa 2011 ja ulkoradoilla 19,89 niin ikään Lawrencessa 20. huhtikuuta 2012.

## Lähteet
* 
### Viitteet
Sakari Katajamäki

**Sakari Katajamäki** (s. 1974) on filosofian tohtori ja toimii Suomalaisen Kirjallisuuden Seuran *[[Edith (julkaisuhanke)|Edith – suomalaisen kirjallisuuden kriittiset editiot]]* -yksikön päällikkönä. Hän on ollut Aleksis Kiven Seuran puheenjohtaja vuodesta 2014. Hän on opettanut myös Sibelius-Akatemiassa.

Katajamäki on toiminut *[[Bibliophilos]]*-lehden päätoimittaja. Hänen Lauri Viitaa käsittelevä väitöskirjansa *Kukunor. Uni ja nonsensekirjallisuuden traditio Lauri Viidan runoelmassa* ilmestyi 2016 (ntamo). 

## Teokset
* Sakari Katajamäki & Johanna Pentikäinen (toim.): *Runosta runoon : suomalaisen runon yhteyksiä länsimaiseen kirjallisuuteen antiikista nykyaikaan*. Helsinki : WSOY, 2004. .
* Sakari Katajamäki & Harri Veivo (toim.): *Kirjallisuuden avantgarde ja kokeellisuus*. Helsinki : Gaudeamus, 2007 .
* Aleksis Kivi: *Nummisuutarit : komedia viidessä näytöksessä : kriittinen editio*, toimittaneet Jyrki Nummi, päätoimittaja, Sakari Katajamäki, Ossi Kokko, Petri Lauerma. Helsinki: Suomalaisen Kirjallisuuden Seura, 2010  .
* Aleksis Kivi: *Nummisuutarit : komedia viidessä näytöksessä : kriittinen editio*, toimittaneet Jyrki Nummi, päätoimittaja, Sakari Katajamäki, Ossi Kokko, Petri Lauerma. Helsinki : Suomalaisen Kirjallisuuden Seura, [2010] - (Suomalaisen Kirjallisuuden Seuran toimituksia, ISSN 0355-1768 ; 1284.). .
* Aleksis Kivi: *Kirjeet : kriittinen editio*,  toimittaneet Juhani Niemi, päätoimittaja, Sakari Katajamäki, Ossi Kokko, Petri Lauerma, Jyrki Nummi. Helsinki : Suomalaisen Kirjallisuuden Seura, [2012] - (Suomalaisen Kirjallisuuden Seuran toimituksia, ISSN 0355-1768 ; 1386.). .
* Aleksis Kivi: *Kullervo : näytelmä viidessä näytöksessä : kriittinen editio*,  toimittaneet Jyrki Nummi, päätoimittaja, Sakari Katajamäki, Ossi Kokko, Petri Lauerma, Juhani Niemi. Helsinki : Suomalaisen Kirjallisuuden Seura, 2014 - (Suomalaisen Kirjallisuuden Seuran toimituksia, ISSN 0355-1768 ; 1397.). - (Edith - suomalaisen kirjallisuuden kriittiset editiot.). .
* Aleksis Kivi: *Kihlaus ; Leo ja Liina ; Selman juonet : kriittinen editio*, toimittaneet Pentti Paavolainen, Sakari Katajamäki, Ossi Kokko, Petri Lauerma, Juhani Niemi, Jyrki Nummi. .
* *Kukunor : uni ja nonsensekirjallisuuden traditio Lauri Viidan runoelmassa*. Väitöskirja : Helsingin yliopisto, 2016. .
* Lauri Viita: *Ne runot, jotka jäivät : runoja kokoelmien ulkopuolelta*, toimittanut Sakari Katajamäki. .
* *Luojan palikkaleikki : esseitä Lauri Viidasta*. Olli Löytty (toim.) ; kirjoittajat: Siru Kainulainen, Sakari Katajamäki ym. Teos 2016. .

## Lähteet

## Aiheesta muualla
* Sakari Katajamäki Suomalaisen Kirjallisuuden Seura
* Sakari Katajamäki Lastenkirjallisuusinstituutti
Olafin jouluinen seikkailu

**Olafin jouluinen seikkailu** (*Olaf’s Frozen Adventure*) on marraskuussa 2017 ensi-iltansa saanut lyhyt animaatioelokuva, joka on jatkoa Disneyn animaatioelokuvalle *[[Frozen – huurteinen seikkailu]]* (2013). Lyhytanimaation pääosassa on lumiukko Olaf, joka alkaa etsiä Annalle ja Elsalle sopivia jouluperinteitä.

Lyhyen jouluspesiaalin pituus on 21 minuuttia ja se sisältää neljä uutta laulua. Se sai ensi-iltansa Yhdysvalloissa elokuvateattereissa 22. marraskuuta 2017 Pixarin *[[Coco (vuoden 2017 elokuva)|Coco]]*-animaation edessä. Lyhytanimaatio julkaistiin suomeksi iTunes-palvelussa 1. joulukuuta 2017, ja se esitettiin televisiossa Nelosella 9. joulukuuta 2017 ja uudestaan joulupäivänä 25. joulukuuta 2017.

## Juoni
Jääkuningatar Elsan ja prinsessa Annan elämä on muuttunut sitten ensimmäisen elokuvan, ja Arendelin linnan portit on aukaistu. Ensimmäisen yhteisen joulun lähestyessä sisarukset oivaltavat, että heillä ei ole omia jouluperinteitä. Lumiukko Olaf haluaa olla avuksi ja kiertelee Arendelin asukkaiden luona selvittämässä, mitä nämä tekevät jouluna.

## Äänirooleissa

## Laulut
Jouluspesiaali sisältää neljä uutta laulua.

# Ring in the Season / Kello joulun soi
# The Ballad of Flemmingrad / Balladi Rähmäpäästä
# That Time of Year / Mikä joulun tunnelman luo?
# When We're Together / Kun yhdess’ ollaan

## Lähteet

## Aiheesta muualla
* 
* Elokuvan virallinen traileri Youtubessa
Aston Martin DB11

**Aston Martin DB11** on ylellinen urheiluauto, jota brittiläinen Aston Martin on valmistanut vuodesta 2016. Se esiteltiin yleisölle Salon International de l’Auto et accessoiressa. Autokorvasi aikaisemman Aston Martin DB9 -mallin. Siinä on yhtiön itse suunnittelema V12-moottori ja jäykempi runko, joka tarjoaa edeltäjää enemmän tilaa kuljettajalle ja matkustajille.

## Lähteet

## Aiheesta muualla
Lagonda Taraf

**Lagonda Taraf** on loistoluokan neliovinen sedan, jota Aston Martin valmisti vuosina 2015–2016 *Lagonda*-brändin alla. Yritys on omistanut merkin vuodesta 1947. 

Lagonda Tarafia suunniteltiin valmistettavan 200 kappaletta, mutta lopulta sitä myytiin vain 120 kappaletta.

## Aiheesta muualla
*Lagonda Taraf astonmartins.com-sivustolla
## Lähteet
Secret Combination: The Album

**Secret Combination: The Album** on kreikkalaisen laulaja Kalomoírain neljäs studioalbumi. Se julkaistiin 30. kesäkuuta 2008 levymerkillä Heaven Music.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Pitäjänmäen VPK

**Pitäjänmäen VPK** on Helsingin läntisin sopimuspalokunta. VPK on suorittanut palo- ja pelastustoimintaa vuodesta 1908. Pitäjänmäen VPK on helsinkiläisistä sopimuspalokunnista neljänneksi vanhin. Nykyisin VPK toimii Helsingin Pelastuslaitoksen reservipalokuntana. VPK:n osoite on Viinentie 6.

Pitäjänmäen VPK:lla on kolme osastoa: hälytysosasto, nuoriso-osasto ja naisosasto.

## Lähteet

## Aiheesta muualla
* Pitäjänmäen VPK:n sivut
Haagan VPK

**Haagan VPK ry** on vuonna 1904 perustettu palokuntayhdistys, joka toimii Helsingin Haagassa. Haagan VPK:lla on sammutussopimus Helsingin kaupungin kanssa. VPK:n osoite on Kylänevankuja 5.

Haagan VPK:lla on viisi osastoa: hälytysosasto, nuoriso-osasto, varhaisnuoriso-osasto, turvallisuusosasto ja harrastusosasto. Kalustona on sammutusyksikkö RHE331  ja Miehistönkuljetusyksikkö RHE337.

Haagan VPK yhdistyi  Vanhan Käpylän VPK:n kanssa Länsi-Helsingin sopimuspalokunnaksi. 

## Lähteet

## Aiheesta muualla
* Haagan VPK:n sivut
* Haagan VPK Facebookissa